Ти попита Whilli каква е процедурата при изтекъл ГТП на автомобила извън България.
Техническият преглед на автомобила се извършва в страната, в която е регистриран.  Отговорност на собственика е да следи кога изтича техническият преглед, за да мине процедурата в срок, без да бъде санкциониран.
От Изпълнителна агенция "Автомобилна администрация", които отговарят за техническите прегледи, нямат информация дали съществува практика чужда държава да извършва ГТП на автомобили, които не са с тяхната национална регистрация. Дори и да минеш технически преглед зад граница при връщането си в България той няма да важи и при евентуална проверка на пътя ще бъдеш санкциониран, разясняват от агенцията.